Jelgavā, 2020.gada 28.janvārī (prot. Nr.2, 34p.)

**JELGAVAS PILSĒTAS PAŠVALDĪBAS 2020.GADA 28.JANVĀRA**

**SAISTOŠIE NOTEIKUMI Nr.20-5**

**„JELGAVAS PILSĒTAS PAŠVALDĪBAS BUDŽETS 2020. GADAM”**

*Izdoti saskaņā ar likuma*

*„Par pašvaldībām” 46.pantu un*

*likuma „Par pašvaldību budžetiem”*

*16.pantu un likumu “Par valsts budžetu 2020. gadam”*

1. Noteikt Jelgavas pilsētas pašvaldības 2020.gada pamatbudžeta ieņēmumus 104 876 692 *euro* apmērā, tajā skaitā budžeta ieņēmumus no nodokļiem, nodevām, transfertiem un maksas pakalpojumiem 75 364 231 *euro* apmērā un finansēšanas līdzekļus 29 512 461 *euro* apmērā saskaņā ar 1.pielikumu.
2. Noteikt Jelgavas pilsētas pašvaldības 2020.gada pamatbudžeta izdevumus 104 876 692 *euro* apmērā, tajā skaitā izdevumus pēc valdības funkcijām 95 711 200 *euro* apmērā, izdevumus pašvaldības ilgtermiņa saistību nomaksai 6 845 149 *euro* apmērā, izdevumus līdzdalībai komersantu pašu kapitālā 698 055 *euro* apmērā un naudas līdzekļu atlikumu uz perioda beigām 1 622 288 *euro* saskaņā ar 2. un 3.pielikumu.
3. Apstiprināt Jelgavas pilsētas pašvaldības 2020.gada pamatbudžeta izdevumu atšifrējumu pa programmām un ekonomiskās klasifikācijas kodiem saskaņā ar 4.pielikumu.
4. Apstiprināt Jelgavas pilsētas pašvaldības 2020.gada informāciju par pašvaldības ilgtermiņa saistībām saskaņā ar 5.pielikumu.
5. Noteikt Jelgavas pilsētas pašvaldības 2020.gada ziedojumu un dāvinājumu ieņēmumus 538 613 *euro,* tajā skaitā finansēšanas līdzekļus 538 613 *euro* apmērā un izdevumus 538 613 *euro* apmērā saskaņā ar 6.pielikumu.
6. Apstiprināt Jelgavas pilsētas pašvaldības 2020.gada ziedojumu un dāvinājumu izdevumu atšifrējumu pa programmām un ekonomiskās klasifikācijas kodiem saskaņā ar 7.pielikumu.
7. Apstiprināt Jelgavas pilsētas pašvaldības vidēja termiņa (3 gadu) pilsētas ielu finansēšanai paredzēto autoceļu fondu saskaņā ar 8.pielikumu.
8. Noteikt, ka Jelgavas pilsētas pašvaldības administrācijas Finanšu nodaļai ir tiesības atvērt pamatbudžeta ikmēneša asignējumus proporcionāli Jelgavas pilsētas pašvaldības pamatbudžeta ieņēmumu izpildei, nepārsniedzot gada budžetā paredzētās summas. Šis nosacījums nav attiecināms uz īstermiņa un ilgtermiņa saistību izpildi.
9. Budžeta izpildītājiem līdz 21.02.2020. nodrošināt to pakļautībā un pārraudzībā esošo iestāžu, budžeta programmu un apakšprogrammu, pasākumu un projektu tāmju apstiprināšanu Jelgavas pilsētas domes pastāvīgajās komitejās un iesniegt Jelgavas pilsētas pašvaldības administrācijas Finanšu nodaļā.
10. Budžeta izpildītājiem gada laikā atļauts realizēt izdevumus tādā apmērā, kādā tiem Jelgavas pilsētas pašvaldības administrācijas Finanšu nodaļa asignējusi līdzekļus no dotācijas no vispārējiem ieņēmumiem, kā arī no budžeta izpildītāja faktiski gūtajiem ieņēmumiem par sniegtajiem maksas pakalpojumiem un no citiem pašu ieņēmumiem. Budžeta izpildītājs ir atbildīgs par to, lai izdevumi nepārsniedz tāmē apstiprinātos plānotos budžeta izdevumus atbilstoši ekonomiskās klasifikācijas kodiem.
11. Budžeta izpildītāji pamatbudžeta ieņēmumus par sniegtajiem maksas pakalpojumiem, kas pārsniedz budžetā noteikto ieņēmumu apjomu, var novirzīt tās pašas budžetā paredzētās programmas izdevumu papildu finansēšanai pēc budžeta grozījumu apstiprināšanas Jelgavas pilsētas domē, apstiprinot programmas tāmes grozījumus attiecīgajā Jelgavas pilsētas domes pastāvīgajā komitejā.
12. Noteikt, ka laika posmā starp Jelgavas pilsētas pašvaldības budžeta grozījumu apstiprināšanu līdzekļus no programmas “Izdevumi neparedzētiem gadījumiem” var piešķirt ar Jelgavas pilsētas domes priekšsēdētāja rīkojumu neatliekamu un nozīmīgu pasākumu izdevumiem, kas nav paredzēti pašvaldības pamatbudžeta apropriācijās. Visus piešķīrumus iekļauj kārtējos gada budžeta grozījumos, kurus apstiprina Jelgavas pilsētas dome**.** Līdzekļu daļu 7115 *euro* apmērā rezervēt avāriju vai stihisko nelaimju seku likvidācijai un saglabāt šo līdzekļu apjomu līdz budžeta gada beigām.

Jelgavas pilsētas domes priekšsēdētājs A. Rāviņš